Næringsminister Trond Giske (Ap) lover nye, strammere retningslinjer. Stortingets kontroll- og konstitusjonskomité har behandlet Riksrevisjonens gjennomgang av veksten i lederlønninger i statlige selskaper i perioden 2007-2009. Riksrevisjonen viser at den gjennomsnittlige veksten var dobbelt så høy som den generelle lederlønnsveksten og at eierdepartementer og styrer i liten grad har tatt hensyn til pålegget om moderasjon. – Ikke bra – Dette er ikke tilfredsstillende og ikke i tråd med retningslinjene. Dette vil bli fulgt opp overfor de selskaper det gjelder, sier Giske.